**Podávanie žiadostí na prijatie dieťaťa na predprimárne vzdelávanie**

**(zápis do materskej školy) na školský rok 2020/2021:**

Na základe rozhodnutia Ministerstva školstva, vedy, výskumu a športu SR zo dňa 26.3.2020 sa podávanie žiadostí na prijatie dieťaťa na predprimárne vzdelávanie na školský rok 2020/2021 bude organizovať **bez osobnej prítomnosti detí**. Podávanie žiadostí na prijatie dieťaťa v materských školách v zriaďovateľskej pôsobnosti mesta Martin sa **uskutoční v termíne od 30.4. – 31.5.2020** nasledovne:

**Postup prevzatia tlačiva žiadosti**

1. **Možnosť elektronického stiahnutia**: v termíne **od 30.4.2020 do 31.5.2020** každá materská škola sprístupní tlačivo žiadosti na svojom webovom sídle. Žiadame zákonných zástupcov, aby prihlášku vyplnili podľa občianskych preukazov a rodného listu dieťaťa.
2. **Možnosť osobného prevzatia**: Pre zákonných zástupcov, ktorí nemajú možnosť elektronickej komunikácie materská škola zabezpečí sprístupnenie tlačiva žiadosti v priestoroch materskej školy v**termíne 4.5.2020 v čase od 7.30 do 11.30 hod**. **a 5.5.2020 v čase od 14,30 do 16,30 hod.** s dôrazom na dodržiavanie hygienicko-epidemiologických opatrení. Žiadame zákonných zástupcov, aby žiadosť vyplnili podľa občianskych preukazov a rodného listu dieťaťa, **žiadosť podpíšu obidvaja zákonní zástupcovia.**

**Potvrdenie o zdravotnom stave dieťaťa sa nebude vyžadovať**. Ak do času vydávania rozhodnutia o prijatí dieťaťa zákonní zástupcovia dodatočne nepriložia potvrdenie o zdravotnom stave, dieťa bude prijaté len na adaptačný pobyt.

**Postup doručenia vyplneného tlačiva žiadosti**

1. V **termíne do 31.5.2020** môžu vyplnené tlačivo žiadosti zákonní zástupcovia zaslať do **elektronickej schránky**, alebo **klasickou poštou** / MŠ Jána Šimka 7, 03601 Martin/
2. **Vhodiť do schránky** na budove materskej školy, ktorá sa nachádza mimo uzamknutého areálu školy pri bočnom vchode.
3. Pre zákonných zástupcov, ktorí sa rozhodnú doručiť vyplnené tlačivo žiadosti **osobne**, toto doručia do riaditeľne školy, ktorá sa nachádza mimo uzamknutého areálu školy z boku budovy v**termíne 18.5.2020 v čase od 7.30 do 11.30 hod**. **a 19.5.2020 v čase od 14,30 do 16,30 hod.** s dôrazom na dodržiavanie hygienicko-epidemiologických opatrení.

Ak pôjde o prijatie **dieťaťa so špeciálnymi výchovno-vzdelávacími potrebami, nebude sa vyžadovať predloženie vyjadrenia príslušného zariadenia výchovného poradenstva a prevencie**; ak zákonní zástupcovia dieťaťa so špeciálnymi výchovno-vzdelávacími potrebami dodatočne nepriložia potvrdenie o zdravotnom stave a vyjadrenie príslušného zariadenia výchovného poradenstva a prevencie, dieťa bude prijaté len na **diagnostický pobyt.**

V prípade, že zákonný zástupca má záujem o informácie alebo diagnostiku dieťaťa, môže kontaktovať Centrum pedagogicko-psychologického poradenstva a prevencie na mail: [cpppapmartin@gaya.sk](mailto:cpppapmartin@gaya.sk) alebo telefonicky: 043/4239 111

Materská škola, Jána Šimka, Martin <http://www.msjsimka.sk/wp/dokumenty/>